CELEX: 32019D1330
Language: hr
Date: 2019-08-05 00:00:00
Title: Odluka Europskog Vijeća (EU) 2019/1330 od 5. kolovoza 2019. o imenovanju Visokog predstavnika Unije za vanjske poslove i sigurnosnu politiku

7.8.2019   
               
               
                  HR
               
               
                  Službeni list Europske unije
               
               
                  L 207/36
               
            
         ODLUKA EUROPSKOG VIJEĆA (EU) 2019/1330
         od 5. kolovoza 2019.
         o imenovanju Visokog predstavnika Unije za vanjske poslove i sigurnosnu politiku
         EUROPSKO VIJEĆE,
         uzimajući u obzir Ugovor o Europskoj uniji, a posebno njegov članak 18. stavak 1.,
         budući da:
         
                     (1)
                  
                  
                     Odlukom Europskog vijeća 2014/639/EU (1) imenovana je Visoka predstavnica Unije za vanjske poslove i sigurnosnu politiku do 31. listopada 2019.
                  
               
                     (2)
                  
                  
                     Trebalo bi imenovati Visokog predstavnika Unije za vanjske poslove i sigurnosnu politiku za razdoblje od kraja tekućeg mandata Komisije do 31. listopada 2024.
                  
               
                     (3)
                  
                  
                     Pismom od 26. srpnja 2019. izabrana predsjednica dala je suglasnost za imenovanje g. Josepa BORRELLA FONTELLESA Visokim predstavnikom Unije za vanjske poslove i sigurnosnu politiku.
                  
               
                     (4)
                  
                  
                     U skladu s člankom 17. stavkom 7. trećim podstavkom Ugovora o Europskoj uniji, predsjednika, Visokog predstavnika Unije za vanjske poslove i sigurnosnu politiku i ostale članove Komisije kolektivno, kao tijelo, glasovanjem potvrđuje Europski parlament,
                  
               DONIJELO JE OVU ODLUKU:
         
            Članak 1.
            G. Josep BORRELL FONTELLES imenuje se Visokim predstavnikom Unije za vanjske poslove i sigurnosnu politiku za razdoblje od kraja tekućeg mandata Komisije do 31. listopada 2024.
         
         
            Članak 2.
            Predsjednik Europskog vijeća priopćuje ovu Odluku g. Josepu BORRELLU FONTELLESU.
            Ova Odluka proizvodi učinke od dana priopćenja.
         
         
            Članak 3.
            Ova se Odluka objavljuje u Službenom listu Europske unije.
         
         
            Sastavljeno u Bruxellesu 5. kolovoza 2019.
            
               
                  Za Europsko vijeće
               
               
                  Predsjednik
               
               D. TUSK
            
         
         
            (1)  Odluka Europskog vijeća 2014/639/EU od 30. kolovoza 2014. o imenovanju Visokog predstavnika Unije za vanjske poslove i sigurnosnu politiku (SL L 262, 2.9.2014., str. 6.).